ШҚО-да 13 санитарлық бақылау бекеті қойылады
"ШҚО-да 13 санитарлық бақылау бекеті қойылады" | "https://abai.kz/post/123277"
TITLE: ШҚО-да 13 санитарлық бақылау бекеті қойылады
URL: https://abai.kz/post/123277
META: "ШҚО-да 13 санитарлық бақылау бекеті қойылады" | "https://abai.kz/post/123277"
DATE: 30.10.2020
AUTHOR(s): Abai.kz
TOTAL WORDS: 96
TEXT: Шығыс Қазақстан облысында бірінші қарашадан бастап карантиндік режим күшейтіледі . Өңірдің сыртқы және ішкі кіреберіс аумақтарында 13 санитарлық бақылау бекеті орнатылады. Оның жетеуін Өскеменге қою жоспарланған. Облыстық бас мемлекеттік санитарлық дәрігер қаулысында бұл бекеттердің қашанға дейін тұратыны санитарлық-эпидемиялогиялық ахуалға байланысты өзгеретіні ескертілді. Құжатқа сай облыс және Өскемен аумағына кіріп-шығуға тыйым салынады. Бірақ өңір ішінде қозғалуға рұқсат. Мерекелік іс-шара өткізу үшін жеке үйлерді жалға алуға болмайды. Мемлекеттік органдарға азаматтарға жеке қабылдау жүргізуге тыйым салынады. Сұлулық салондары мен шаштараздар таңғы 9-дан кешкі 7-ге дейін жұмыс істеуі тиіс. Ұлттық құрамаларға санитарлық талаптарды сақтай отырып, спорттық жаттығуларды жалғастыруға болады. Abai.kz
